SUID-AFRIKAANSE RADIOLIGA 
SARLNUUS SONDAG 01 SEPTEMBER 2002 


U luister na amateurradiostasie ZS6SRL van die Suid-Afrikaanse Radioliga, die 


nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 

UITSLAE VAN DIE SARL HF FOONWEDSTRYD WORD VERTRAAG 
SPERDATUM VIR DXCC-AANSOEKE AANGEKONDIG 
REGISTRASIE VAN RAE SENTRUMS 

SPESIALE AANBIEDINGS VAN BOEKWINKEL 

PLEK VIR VOLGENDE SARL AJV AANGEKONDIG 

Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
aan sarlnews@hotmail.com nie later as die Donderdag wat die bulletin vooraf 
gaan, in te stuur. Indien moontlik stuur dit asb in Afrikaans sowel as Engels. 


U luister na ZS6SRL. 
SARL HF GG KOMPETISIE 


Deelnemers aan die SARL HF Gelykgolf kompetisie wat op Sondag 25 August 
gehou was word herinner dat die enigste adres wat gebruik moet word vir die 
indiening van die logstate en opsommings is Die Kompetisiekomitee, Posbus 
12104, Brandhof, 9324 of per e-pos aan hfcontest@netactive.co.za. 


UITSLAE VAN DIE SARL HF FOONKOMPETISIE 


Die uitslae van die HF Foonkompetisie wat op 04 Augustus 2002 gehou is, is 
vertraag. Nadat die voorlopige uitslae bekend gestel is, is gevind dat weens die 
skielike verandering in die adres van die kompetisiekomitee, alle logs nog nie in 
die besit van die komitee is nie. Die komitee sal opvolgwerk doen en hoop om 
in die week die uitslae bekend te maak. 


DXCG - 31 SEPTEMBER SPERDATUM 


Die ARRL se DX Century Club-program is die afgelope 50 jaar die beste toeken- 
ningsprogram vir Dxers. DXGCC is `n maatstaf waaraan DX-prestasies gemeet 


kan word. Daar is verskeie endossemente en aparte toekennings om prestasies 
Op spesifieke modusse en bande te erken. Dit is bo en behalwe die basiese 
toekenning. 


Met die DXCC reëlverandering wat in 2000 in werking gestel is, is voorsiening 
gemaak vir die nagaan van aansoeke buite die VSA. Suid-Afrika het een van 
die eerste lande geword om 'n ʼfield checker? te hê met die aanstelling deur die 
ARRL van 'Tjerk Lammers ZS6P, die SARL se Toekenningsbestuurder. 


Tjerk kan nou alle @SL-kaarte vir DXCC nagaan, behalwe vir 160 m kontakte, 
kontakte met lande wat van die DXCC-lys verwyder is en kontakte ouer as 10 
jaar. Tjerk sal @SL-kaarte per pos aanvaar, of by voorafbespreeking sal hy dit 
persoonlik ontvang. Onthou om genoegsame posgeld saam te stuur vir die pos 
van die aansoek na die VSA en die terugstuur van u @OSL-kaarte. 


Met die jaarlikse sperdatum vir aansoeke wat in September is, behoort daar `n 
klomp aansoeke te wees. Omdat Tjerk elke @SL-kaart noukeuring moet nagaan 
kan hy moontlik toegegooi word met aansoeke en GSL-kaarte. Dus maak dit 
sin om u aansoek so spoedig moontlik by Tjerk te kry. Kontak 'Tjerk asseblief 
direk by tjerk@iafrica.com of per telefoon by 012 809-0006 (H). 


REGISTRASIE VAN RAE SENTRUMS 


Net `n herinnering dat klubs nou moet registreer om tydens die Oktober RAE 
as eksamensentrums op te tree. Die registrasie kan slegs gedoen word op die 
webwerf van die SARL by www.sarl.org.za. Die nodige eksamensentruminligt- 
ing moet die eksaminator bereik voor 10 September. Na 10 September word 
eksamensentrums aan kandidate toegewys. 


Tot op datum het Pretoria, Kaapstad, Oos Londen en Mosselbaai reeds gereg- 
istreer. 


VOLGENDE RAE 


Die volgende RAE vindplaas op 17 Oktober 2002. Sluitingsdatum vir inskry- 
wings is 10 September. Inskrywingsvorms is op die webwerf van die SARL 
beskikbaar. Geen laat inskrywings sal aanvaar word nie. Inskrywings wat na 
10 September ontvang word sal outomaties oorstaan tot die volgende RAE in 
2003. 


SARL BHF/UHF-KOMPETISIE 


Die tweede been van die SARL BHF/UHF-kompetisie word oor die naweek 
van 21 en 22 September 2002 gehou. Die kompetisie begin om 12:00 SAT op die 
Saterdag en eindig 24 uur later om 12:00 SAT op die Sondag. Aktiwiteit geskied 
op die 6 meter, 2 meter, 70 cm en 23 cm amateurbande. Die reëls vir hierdie 
kompetisie sowel as die algemene reëls vir SARL-kompetisies is beskikbaar op 
die SARL webwerf by www.sarl.org.za. Nico ZSANS het `n Windows program 
geskryf wat jou sal help met die log en puntetelling vir die kompetisie. SARLVU 
kan afgelaai word van die SARL webwerf. 


BOEKWINKEL SPESIALE AANBOD 


Die boekwinkel van die SARL het `n spesiale aanbod op drie boeke. Die boeke 
word onder kosprys aan lede aangebied en is geldig tot die voorraad uitverkoop 
is. As gevolg van veranderinge in die aard van die mark vir boeke, gaan die 
boekwinkel nie meer hierdie boeke in voorraad hou nie. 


Die eerste boek is “Understanding Basic Electronis'. Soos die naam aandui, is 
dit 'n kursus in basiese elektronika en dus van toepassing op amateurradio. Dit 
het omtrent 400 bladsye, is goed geillustreer en sal handig te pas kom in enige 
hok. 


Die tweede aanbod is vir “W1FB's Design Notebook”. Dit is deur Doug De Maw 
en is noodsaaklik vir amateurs wat met elektronika eksperimenteer. 


Die laaste boek is deur dieselfde skrywer. Dit is “WIFB's GRP Notebook”. 
Hierdie boek bevat heelwat inligting oor maklik-om-te-bou @ORP-bane. 


Elkeen van hierdie boeke word aangebied vir vyftig rand. Deesdae kos selfs `n 
klein sagteband boekie meer as honderd rand en hierdie is uitstekende waarde 
vir geld. 


Skakel Debbie by 011 675 2393 om die voorraadposisie te kontroleer. Amateurs 
wat nie die NARS kan besoek om die boeke te koop nie, moet asb posgeld 
byvoeg. 


VOLGENDE BANDBEPLA NNINGSKOMITEEVERGADERING 


Die volgende bandbeplannersvergadering sal in die NARS op Saterdag 7 Septem- 
ber gehou word en sal om 09:00 begin. Hierdie vergadering is vir amateurs in 
die afdeling 6 gebied. Sien julle daar. 


SARL AJV 


Tydens die vergadering van die SARL se uitvoerende komitee, gehou op Sater- 
dag 24 Augustus 2002 in Bloemfontein, is daar besluit dat die Bloemfontein 
Radioamateurklub die gasheer sal wees vir die 2003 SARL AJV en dat dit in 
Bloemfontein gehou sal word. 


REGISTRASIE VAN OPVOEDKUNDIGE STASIES 


Die registrasie van stasies as opvoedkundige stasie moet jaarliks hernu word 
en hou dan tot die end van die volgende Junie. En daar moet 7 dae vooraf 
kennis gegee word van enige spesiale geleentheid waar nie-amateurs die stasie 
gaan bedien. Spesiale reëlings vir JOTA en CO Hou Koers by Dave Gemmell 
en Louis Kruger respektiewelik. Dave se kontakbesonderhede verskyn in Radio 
ZS onder Radio Scouting' en die van Louis onder “Die Voortrekkers 


KLUBNUUS 
ZULULAND AMATEUR RADIOKLUB 


Die Zululand Amateurradioklub het hulle Algemene Jaarvergadering op 17 Au- 
gustus in Richardsbaai gehou. Die volgende lede is tot die bestuur verkies: 


Voorsitter Ty Ferguson ZS5TT; Onder-voorsitter Jan Erasmus ZS5G; Sekretaris 
en Tesourier Willie Axford 7S$5WI1 Nussbrief Redakteur Jo Snyders ZR5PO; 
Komiteelid Warren Snyders ZR5WO. 


Die voorsitter het die uittredende komitee en lede bedank vir hulle harde werk 
die afgelope 12-maande en die nuwe komitee verwelkom. Die Zululand Ama- 
teurRadioklub kondig met trots aan dat die besluit om by die SARL te afilieer 
vir `n verdere twaalf maande eenparig aanvaar is. 


SANDTON AMATEURRADIOKLUB 


Die Sandton Amateurradioklub het op 3 Augustus hul AJV gehou en dit is met 
genoë dat hulle die volgende bestuur aankondig: 


Voorsitter: Peter Hers ZS6GPHD Ondervoorsitter: Graham Hartlett ZR6GJH 
Sekretaris/ Tesourier: (Colin de Villiers ZS6COL Komiteelede: Jan Schubart 
ZSGARV, Stretch Walters ZR6PTT, Robbie Parkinson ZSGRAP, Steve Baynes 
ZS6XU, Chris Ussher ZS6UC, Scamp Porter ZS6SMP, Peter Hoyle ZR6KZ, Ray 
Vincent-Lambert ZSGRAE, Paul Vermaak ZR6OPOL. 


Die Raad van die SARL bedank die uittredende komitees vir hulle lojalitiet en 
pligsgetrouheid en verwelkom die nuwe komitees. Mag julle 'n voorspoedige jaar 
hê. 
Hierdie bulletin is saamgestel deur Dennis ZS4BS en gelees deur ........ vanuit 
.. as 'n diens aan radioamateurs, kortgolfluisteraars en elektronikaentoe- 
siaste. 
Die SARL nooi u ook om Sondae om 10:00 na Amateur Radio Mirror Interna- 
tional op 21560, 9750 en 7082 kHz en 145,625 MHZ in die Ooslonden-, 145,650 in 
die Durban- en 145,750 MHz in die Pretoriagebied te luister. `n Heruitsending 
kan Maandagaande om 20:00 SAT op 3215 kHz gehoor word. ARMI word deur 
Telkom en Sentech geborg. 


Kom neem ook deel aan die net van die President van die SARL wat Sondae 
om 12:00 op 7082 kHz op die lug is. 


U het geluister na ZS6SRL, dankie dat u by ons aangesluit het. `n Groot woord 
van dank aan diegene wat wat items vir hierdie bulletins verskaf en aan al die 
amateurs wat so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


